
Filozofija 


Iz Wikipedije, proste enciklopedije 

Filozofija ( grško cptAoaocpta: filosofia) je humanistična veda. Za razliko od posamičnih znanosti se ne ukvarja s posameznim izsekom 
stvarnosti ali z njenim posebnim vidikom, temveč tematizira človeško izkustvo kot celoto (univerzalna znanost) LU. 

Grška beseda cptAoaocpta je sestavljena iz besed cptAoc;, prijatelj in oocpta, modrost ter dobesedno pomeni 
ljubezen (oziroma prijateljstvo) do modrosti. Sicer besedo filozofija srečamo tudi v drugih pomenih: 

■ teorija, ki jo razvija neki mislec (npr. Kantova filozofija) ali teorija, zaznamovana z neko 
tradicijo, filozofska smer (npr. empiristična filozofija, kantovska filozofija), 

■ svetovni nazor (zelo stanjšan pomen). 

Filozof (cptAoaocpoc;) je oseba, ki se s filozofijo ukvarja. Zaradi vprašanj, ki jih kot filozof mora 
postavljati, med drugim preučuje vprašanja tudi o naravi realnosti , kar pomeni, da se opira zgolj na lastno 
razumevanje pojavov. Filozof se lahko opira tako na religijo ali na mišljenje drugih ljudi, a sklepi morajo 
biti utemeljeni ne glede na oporo pri mišljenju, torej namenjeni prepričevanju in dokazovanju, in ne 
sklicevanju. Ker je filozofija ena prvih virov znanosti in raziskovanja, predvsem glede abstraktnih 
znanosti, je pomembno povezana tudi z retoriko, teologijo , pravom in matematiko. Filozof je bil tudi prvi 
ustanovitelj Akademije, ki je prednica univerzitetnih inštitucij, kot jih poznamo. 

Platon in Aristotel v Atenski šoli 


Razvoj filozofije 


Začetki zahodne filozofije segajo v čas starih Grkov. Od tedaj se je neprestano menjala tako glede vsebine kot glede svoje funkcije, prav tako 
pa tudi glede vpliva, ki ga je imela. Lahko bi rekli, da je svojo zgodovino začela z zastavljanjem vprašanj, te pa predstavljajo radovednost 
človeškega uma. Že Aristotel je v svoji Metafiziki zapisal, da je prav radovednost prve mislece spodbudila, da so na življenje gledali s 
filozofskimi očmi. Po njegovem v trenutku, ko se človek zave svojega neznanja, teži k spoznavanju, kar pa je tista težnja, ki jo vsebuje sama 
beseda filozofija. 

Na splošno bi lahko rekli, da filozofija zastavlja vprašanja in išče odgovore ter tako išče pot in načelo vsega, kar obstaja. S časom se je 
razvejala v različne discipline, od katerih je vsaka temeljno filozofsko vprašanje zastavljala v odnosu na določeno obliko interakcije med 
človekom in okoljem. Vprašanje biti kot takega obravnava ontologija, o biti v celoti razpravlja racionalna kozmologija, o duši kot kraju, kjer se 
celota odraža, pa racionalna psihologija . Tako je discipline delila srednjeveška metafizika. 

S časom se je razvila nova filozofska disciplina, gnoseologija , ki preučuje možnosti, meje, poreklo in predmet, forme veljavne misli in metode 
znanstvenega spoznavanja, etika, ki preučuje moralno vedenje in sodbe, estetika, ki preučuje smisel umetniškega ustvarjanja in kriterije sodb o 
lepoti. 

Logiko, etiko in estetiko nekateri izenačujejo za posebne discipline splošne filozofske vede o vrednosti, aksiologije . Potemtakem vsaka 
proučuje neko osnovno vrednost: logika resnico, etika dobro, estetika pa lepoto. 

Filozofi in filozofija 













Filozofi se ukvarjajo z različnimi temami, ki zadevajo, denimo, vprašanja o obstoju boga, 
kaj je resnično in kaj ni, kaj pomeni zavednost in kaj botruje ugotovitvi, če je neko dejanje 
pravilno ali napačno. Temeljna metoda zahodne filozofije je uporaba razglabljanja, s čimer 
pričnemo vrednotiti argumente, vendar je metodologija filozofije že sama po sebi predmet 
presoje. Kadar se filozof sprašuje o tem, kaj je svoboda, se ne sprašuje o definiciji besede, 
temveč si prizadeva, da bi pojem bolje dojel, razumel njegovo vlogo v mislih in življenju. 
Pojem svobode skuša povezati z drugimi pojmi: na primer z enakostjo. Da bi lažje razumel 
pojem, si postavi nova vprašanja. 

Največji filozofi so šli dlje. Spraševali so se o temeljnih vidikih našega življenja in 
doživljanja, kaj pomeni biti. Vedeli so, da živimo v svetu, za katerega ne vemo, kako se je 
začel, da sta temeljni potezi prostor in čas, naseljujemo pa ga najrazličnejša živa bitja, 
materiali ter predmeti. Spraševali so se: »Kaj je prostor in kaj je čas?«, »Je vse kar obstaja 
le materialni predmet? Lahko obstaja nekaj, kar ni materialni predmet?«. S takimi 
vprašanji si prizadevajo za temeljito razumevanje vsega, vključno s človekom. To 
poskušajo razumeti, ne da bi se opirali na vero ali tradicijo. Filozofski argument se opira 
samo nase, kar pomeni, da se lahko razvijejo nove ideje. 

Razlike med filozofijo, umetnostjo, znanostjo 


Filozofija se od religije in umetnosti razlikuje tako, da vztraja pri razumu. Religija se 
poslušnost. Tako kot filozof tudi umetnik išče resnico, a svoja stališča in ideje izraža v drugi obliki, opira se na svoje zaznavanje in intuicijo, 
ne pa na argumentacijo. Znanstvenik si tako kot filozof prizadeva, da bi svoja dognanja utemeljil. Glavna razlika med njima je v tem, da se 
znanstvenik ukvarja z vprašanji, o katerih se je mogoče odločiti s poskusi ali o pazovanjem . Vprašanja, ki jih ne morejo odločiti s poskusi, 
sodijo v filozofijo, ki jih abstrahira, ali religijo, ki jih mistificira. 

Filozofija, znanost in umetnost niso v sporu, imajo več skupnega, kot se zdi na prvi pogled. Pravzaprav se je znanost rodila iz filozofije. Vse tri 
raziskujejo svet, se soočajo s skrivnostjo življenja in to poskušajo razumeti bolje. Uporabljajo različne metode, zato so poti različne, vendar 
imajo isti cilj - raziskujejo svet in življenje. 

Modrovanje, začudenje in drugi izrazi, s katerimi se definira filozofija ali modrostslovje oblikujejo tudi prostor v katerem razmišljamo o 
našem življenju in okolici. Filozofija postavlja vedno bolj tudi izhodišča na podlagi katerih je možno opraviti diskusijo, razpravo, celo zakone, 
ki se opirajo zgolj na etiko. Mnoge vede se strinjajo, da so filozofija, umetnost in znanost v nekaterih stvareh močno stikajo in zato definirajo 
človeške zmožnosti, to prepričanje imenujemo humanizem. 

Filozofija življenja 

Zahodni filozofi 


lj kot na razum opira na vero, razodetje, obredje in 


Moderna, globalna, instant družba je pričela filozofijo uporabljati tudi terapevtsko. Določene elemente človeškega doživljanja okolice, ki bi 
lahko povzročili stres ali nelagodje, so prepuščeni filozofskemu avtorju, ki jih obdeluje z distanco, tako časovno kot krajevno, in tako ponuja 
bolj objektivno sliko za bralca oziroma bralce. Filozofija je tako namenjena pomirjanju in razumevanju. Kot takšne avtorje priporočajo 
Platona , Alaina de Buttona, Marka Avrelija. Kritika takšnega razmišljanja oziroma popfilozofije je predvsem v tem, da se v takšnem postopku 
le razveljavlja zgodovino, ki je takšna stališča povzročila in nadomešča dosežke s cinizmom, kar je nenazadnje prav tako filozofija sama po 
sebi. 

Sodobna filozofija oz. javni intelektualec 


Globalna družba ob razvitem svetovnem spletu zahteva vsaj na politični ravni seznanjenost z novimi idejami in pogledi. Filozof je tako 
posrednik odgovornosti oz. neodgovornosti, ki jih prinaša humanizem glede na globalne izzive. Filozofija je tako dejavnik, ki dopušča 
svobodo in etiko tako za državljane kot gospodarstvo in izobražence. 

Filozofske panoge 

■ ontologija 

■ gnoseologija 

■ filozofska antropologija 

■ filozofija zgodovine 

■ etika 

■ estetika 

■ logika 

■ politična filozofija 

Viri in opombe 


1. Anzenbacher, Filozofija, Školska knjiga, Zagreb, 1992 

■ Bryan Magee, Poti Filozofije 

filozofijo za začetnike 

Glej tudi 

■ seznam filozofov 

■ seznam filozofskih vsebin 

p-p-u (https://sl.wikipedia. 0 rg/w/index. php?title=Predloga:Filozofske_panoge&action=edit) Filozofske panoge 

ontologija ■ gnoseologija ■ filozofska antropologija ■ filozofija zgodovine ■ etika ■ estetika ■ logika 

